[image: image1.png]




    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 186
                                                               din 28 iulie 2022
privind aprobarea încheierii acordului de colaborare între Asociația de Vânătoare AGROTHERA și Municipiul Sighișoara

Consiliul Local al Municipiului Sighișoara, întrunit în ședință ordinară,
               

Luând act de proiectul de hotărâre, înregistrat cu nr. 24.628/27.07.2022 și la Consiliul Local Sighișoara cu nr. 24.648/27.07.2022, de referatul de aprobare, înregistrat cu nr. 24.631/27.07.2022 al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Văzând adresa cu nr. 6.600/06.07.2022 a Ministerului Mediului Apelor și Pădurilor – Garda Forestieră Brașov, prin care se aduce la cunostință tuturor U.A.T.-urilor din raza de competență a Gărzii Forestiere Brașov despre obligativitatea încheierii acordurilor de colaborare cu gestionarii fondurilor cinegetice, în conformitate cu prevederile Ordinului Ministerului Mediului, Apelor și Pădurilor nr. 1.570/07.06.2022, în termenul maxim de 30 de zile de la data intrării în vigoare a actului normativ; 

Ținând cont de Ordinul Ministerului Mediului, Apelor și Pădurilor nr. 1.570/07.06.2022, prin care se stabilește modelul - cadru al acordului de colaborare dintre gestionarul fondului cinegetic și unitățile administrativ - teritoriale de pe raza fondului cinegetic;
Având în vedere prevederile art. 6 alin. (1) lit. w) din Legea vânătorii și a protecției fondului cinegetic nr. 407/2006, cu modificările și completările ulterioare;

Având în vedere prevederile art. 1 din Ordinul Ministerului Mediului, Apelor și Pădurilor nr. 2.020/2016, prin care s-a aprobat Regulamentul privind atribuirea în gestiune a faunei cinegetice, cu modificările și completările ulterioare;

Având în vedere adresa Asociației de Vânătoare AGROTHERA, înregistrată la Municipiul Sighișoara cu nr. 24.331/25.07.2022, prin care solicită aprobarea încheierii acordului de colaborare între aceasta și Municipiul Sighișoara, conform ordinului antemenționat;

Având în vedere Raportul de specialitate al Biroului Public Cadastru, Topometrie și Administrare Terenuri Agricole și Forestiere, înregistrat cu nr. 24.630/27.07.2022, prin care se propune aprobarea încheierii acordului de colaborare între Asociația de Vânătoare AGROTHERA și Municipiul Sighișoara;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. c), lit. d), lit. e), alin. (6) lit. a), alin. (7) lit. i), lit. r) și lit. s), alin. (9) lit. a) și alin. (14), art. 139 alin. (1), alin. (3) lit. f) și lit. g) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 

H O T Ă R Ă Ş T E:

Art.1. Se aprobă  încheierea acordului de colaborare între Asociația de Vânătoare AGROTHERA și Municipiul Sighișoara pentru gestionarea fondului cinegetic de pe raza U.A.T. Municipiul Sighișoara, prevăzut în anexa nr. 1 la prezenta hotărâre.
Art. 2. Se împuternicește Primarul Municipiului Sighișoara, în persoana domnului Sîrbu Ioan - Iulian, să semneze acordul de colaborare prevăzut la art. 1 din prezenta hotărâre, urmând ca Asociația de Vânătoare AGROTHERA să transmită către Garda Forestieră Brașov, în termen de 10 zile de la semnare, o copie a acestui acord.

Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Biroul Public Cadastru, Topometrie și Administrare Terenuri Agricole și Forestiere din cadrul Municipiului Sighișoara, precum și Asociația de Vânătoare AGROTHERA, prin reprezentant legal.

Art. 4. Prin grija Secretarului General al Municipiului Sighișoara - Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Tűrk Michaela               
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Biroul Public Cadastru, Topometrie și Administrare Terenuri Agricole și Forestiere;
  1 ex. Asociația de Vânătoare AGROTHERA.

  9 ex.  
  B.A. 
